Pinnanmuokkaus

Pinnanmuokkaus pintakäsittelyssä on erilaisten kohteiden pintojen muokkausta halutun laiseksi. Esineiden pinnanmuokkauksen tarkoitus voi olla esimerkiksi se, että esinettä valmistellaan pinnoitusta varten. Tällöin käytettäviä tekniikoita ovat muun muassa raepuhallus ja hiekkapuhallus. Pinnanmuokkausmenetelmiä on muun muassa mekaaninen muokkaus, jolla voidaan muokata esimerkiksi kartongin pintaa käyttämällä erityistä laitetta. Tälläistä laitetta käytettäessä pinnanmuokkaus perustuu pintapaineeseen. Pinnanmuokkausmenetelmät voivat olla myös kemiallisia, kuten metallien kemiallinen puhdistus ja peittaus. Tekstiilien pintoja muokataan esimerkiksi kankaanpainannalla, laserleikkauksella tai laserkaiverruksella.

Lähteet 

Pintakäsittely